《二给事诗·任君辰旦》
清代·徐元文

谀巧日以工，直谠道不存。圣明忠易效，曷不顾国恩。

之子奋百里，高步登掖垣。职思在献纳，天关手欲扪。

登祀谅非古，违众进苦言。艰哉松山役，慷慨声不吞。

碌碌彼徒尔，遇合乌足论。

作者简介：（1634—1691）江南昆山人，字公肃，号立斋。徐乾学弟。顺治十六年殿试第一，授修撰。康熙间历官国子监祭酒、翰林院掌院学士、左都御史，官至文华殿大学士。二十九年，以乾学子侄在籍招权竞利事牵连，休致归里。有《含经堂集》。